
BEVEZETÉS 
Az Európai Unió (a továbbiakban: EU) kiáll az egység, a demokrácia és az emberi jogok tiszteletben tartása mellett. Amint azt az alapító szerződések is elismerik, az Unió lakosságának sokszínűsége az EU egyik legnagyobb erőssége. Az EU az egyenlőség Uniója, amely „az emberi méltóság tiszteletben tartása, a szabadság, a demokrácia, az egyenlőség, a jogállamiság, valamint az emberi jogok – ideértve a kisebbségekhez tartozó személyek jogait – tiszteletben tartásának értékein alapul”[footnoteRef:2]. Az uniós jogrend ezen alapjai rasszizmustól mentes környezetet feltételeznek, ahol mindenki boldogulhat és hozzájárulhat társadalma jólétéhez. Ha ezek az értékek veszélybe kerülnek, az EU kiáll polgárai, valamint azok jogai és szabadságai mellett. Az EU-ban elfogadhatatlan a rasszizmus és a faji vagy etnikai származáson alapuló megkülönböztetés bármilyen formája. [2:  Az Európai Unióról szóló szerződés (EUSZ) 2. cikke.] 

2020-ban a Bizottság elfogadta a 2020–2025-ös időszakra vonatkozó, rasszizmus elleni uniós cselekvési tervet, amely ambiciózus új szakaszt jelent a rasszizmus elleni átfogó küzdelemre irányuló uniós erőfeszítésekben. A cselekvési terv úttörő kezdeményezésként hozzájárult ahhoz, hogy az EU-ban mindenki védelemben részesüljön a rasszizmussal és a faji megkülönböztetéssel szemben. Számos uniós, nemzeti, regionális és helyi szinten végrehajtandó, rasszizmus elleni intézkedést javasolt, beleértve a faji megkülönböztetéssel szembeni védelem megerősítésére irányuló jogalkotási kezdeményezéseket[footnoteRef:3] és a rasszizmus elleni civil társadalmi szervezetek fokozott támogatását a Polgárok, egyenlőség, jogok és értékek programon keresztül. [3:  További részletekért lásd: Végrehajtási jelentés a rasszizmus elleni cselekvési tervről.] 

A Bizottság emellett folytatta a rasszizmus elleni szilárd keret kiépítésére irányuló munkát azáltal, hogy megerősítette partnerségeit, kinevezte a Bizottság rasszizmus elleni küzdelemmel foglalkozó első koordinátorát, valamint párbeszédet indított a civil társadalmi szervezetekkel és a tagállami szakértőkkel. A cselekvési terv eredményeként 14 tagállam fogadott el önálló nemzeti vagy regionális cselekvési terveket a rasszizmus elleni küzdelem céljából. Amint arra a rasszizmus elleni uniós cselekvési terv végrehajtásáról szóló jelentés is rávilágít, a terv elfogadása óta jelentős előrelépés történt: kiemelendő a strukturális rasszizmus kezelése terén folytatott munka, a hátrányos megkülönböztetés különböző formáit integráló politikai döntéshozatal interszekcionális megközelítésének elfogadása, valamint a rasszizmusellenes szempontok több szakpolitikai területbe, például az oktatási, foglalkoztatási és egészségügyi politikákba való beépítése.
A 2020–2025-ös időszakra vonatkozó, rasszizmus elleni uniós cselekvési terv hozzájárult ahhoz, hogy a rasszizmus problémája a pluralizmusról, az egyenlőségről és a megkülönböztetésmentességről szóló nyilvános viták középpontjába kerüljön, és elősegítette annak tudatosítását, hogy az milyen fenyegetést jelent az Európai Unióról szóló szerződés (EUSZ) 2. cikkében foglalt uniós értékekre nézve. Ennél azonban még többet kell tennünk. Egy 2023-ban végzett felmérés szerint az európaiak közel kétharmada továbbra is úgy véli, hogy országában széles körben elterjedt a bőrszínen (61 %) – 2 százalékpontos emelkedés 2019-hez képest – és a roma származáson (65 %) – 4 százalékpontos emelkedés ugyanazon évhez képest – alapuló faji megkülönböztetés[footnoteRef:4]. [4:  Eurobarométer felmérés – Hátrányos megkülönböztetés az Európai Unióban, 2023.] 

A múltbeli eredményekre építve és elismerve a még elvégzendő munkát, Ursula von der Leyen elnök a 2024–2029-es időszakra vonatkozó politikai iránymutatásában bejelentette az EU rasszizmus elleni stratégiáját. Ez a kezdeményezés tükrözi az Európai Parlament arra irányuló felhívását, hogy ezt az uniós cselekvési tervet 2025 után is folytatni kell, és egy teljes értékű uniós stratégiává[footnoteRef:5] kell azt fejleszteni. A tagállamok üdvözölték a rasszizmus elleni stratégia bejelentését, és hangsúlyozták szilárd elkötelezettségüket a rasszizmus és a gyűlölet minden formája elleni küzdelem iránt[footnoteRef:6]. [5:  Az Európai Parlament 2022. november 10-i állásfoglalása: Faji igazságosság, megkülönböztetésmentesség és rasszizmus elleni küzdelem az EU-ban (2022)0389.]  [6:  Lásd például a rasszizmus és az antiszemitizmus elleni küzdelemről szóló tanácsi következtetéseket, az Európai Tanács 2025. december 18-i következtetéseit, valamint a Bel- és Igazságügyi Tanács (Igazságügy) keretében folytatott eszmecseréket – Foglalkoztatási, Szociálpolitikai, Egészségügyi és Fogyasztóvédelmi Tanács.] 

[bookmark: _Hlk212739897]E stratégia mindenekelőtt az uniós értékek tiszteletben tartására, az egyenlőségközpontú Unió megerősítésére, valamint annak biztosítására irányul, hogy az uniós társadalmak nyitottak, sokszínűek és befogadóak maradjanak. A rasszizmus elleni küzdelem emellett biztonsági érdek[footnoteRef:7] és stratégiai beruházás az EU versenyképességének fellendítésébe. Egy közelmúltbeli OECD-tanulmány szerint a faji vagy etnikai származáson alapuló megkülönböztetés évente közel 12,7 milliárd EUR GDP-veszteséget jelent az EU számára. [7:  Az Európai Unió működéséről szóló szerződés 67. cikkének (3) bekezdése: Az Unió a bűncselekmények, a rasszizmus és az idegengyűlölet megelőzésére és leküzdésére irányuló intézkedésekkel […] a biztonság magas szintjének garantálásán munkálkodik.] 

A rasszizmus és a faji megkülönböztetés által érintett munkavállalókban, vállalkozókban és vezetőkben rejlő potenciál kiaknázása ezért elengedhetetlen a növekedéshez és a stabilitás biztosításához. A virágzó gazdaságok és az összetartó társadalmak teljes körű megvalósítása érdekében elszántan szembe kell nézni a rasszizmus jelentette állandó kihívással. A valódi egyenlőségközpontú Unió felé történő előrehaladás ambiciózus és tartós fellépést igényel annak érdekében, hogy mindenki számára egyenlő jogokat és lehetőségeket biztosítsunk. A stratégia célja a rasszizmus valamennyi formája – többek között a feketék és az ázsiaiak elleni rasszizmus, a cigányellenesség, az antiszemitizmus és a muszlimellenes gyűlölet – elleni küzdelem. Általánosságban foglalkozik a rasszizmussal, és konkrét intézkedéseket határoz meg a hátrányos megkülönböztetés elleni küzdelem érdekében.
Az egyenlőségközpontú Unió valamennyi stratégiájával összhangban a rasszizmus elleni stratégia interszekcionális szakpolitikai megközelítésen alapul, amelynek célja, hogy kezelje az összetett egyenlőtlenségeket, amelyekkel a megkülönböztetés többszörös és interszekcionális formái[footnoteRef:8] által érintett személyek szembenéznek. Szorosan igazodik a jelenlegi és jövőbeli uniós esélyegyenlőségi stratégiákhoz, valamint más fontos bizottsági kezdeményezésekhez[footnoteRef:9]. [8:  A faji vagy etnikai származáson alapuló megkülönböztetés együtt járhat más jellemzőkhöz vagy identitásokhoz, például nemhez, fogyatékossághoz, életkorhoz, valláshoz vagy meggyőződéshez, szexuális irányultsághoz, nemi identitáshoz, társadalmi-gazdasági háttérhez/státuszhoz kapcsolódó megkülönböztetéssel, tovább súlyosbítva a hátrányokat. A migránsok ellen irányuló gyűlölet gyakran rasszizmussal jár együtt, és erősíti azt.]  [9:  Többek között a romákról, az antiszemitizmus elleni küzdelemről és a zsidó élet előmozdításáról, a nemek közötti egyenlőségről, az LMBTIQ-személyek egyenlőségéről, a fogyatékossággal élő személyek jogairól, a muszlimellenes gyűlölet elleni küzdelemről, a gyűlölet elleni küzdelemről, az integrációról és a befogadásról, a gyermekek jogairól, valamint a megfizethető lakhatásról, a minőségi munkahelyekről, a szegénység elleni küzdelemről és a civil társadalomról szóló kezdeményezéshez.] 

E stratégia széles körű konzultációs folyamat[footnoteRef:10] eredményein alapul, és célzott intézkedéseket és fellépéseket egyaránt tartalmaz a rasszizmus elleni küzdelem valamennyi uniós szakpolitikában való érvényesítése érdekében. Elsősorban a rasszizmus elleni küzdelemért, az antiszemitizmus elleni küzdelemért és a zsidó élet előmozdításáért, valamint a muszlimellenes gyűlölet elleni küzdelemért felelős bizottsági koordinátorok munkáját, valamint a romák egyenlőségével, befogadásával és részvételével, az alapvető jogok védelmével és a gyűlölet-bűncselekmények elleni küzdelemmel kapcsolatos bizottsági munkát kíséri. A stratégia továbbá összhangban van a társadalmat megosztó gyűlölet elleni küzdelemmel foglalkozó európai polgári vitacsoport megállapításaival, amely ajánlásokat fogalmazott meg a gyűlölet valamennyi formája elleni küzdelemre és a kölcsönös tisztelet előmozdítására vonatkozóan. [10:  Ossza meg velünk véleményét: Rasszizmus elleni stratégia – véleményezési felhívás és nyilvános konzultáció. A Bizottság az ifjúsági szempontú ellenőrzés keretében konzultált az ifjúsági civil társadalmi szervezetekkel is.] 



I. FEJEZET – A STRUKTURÁLIS RASSZIZMUS ELLENI KÜZDELEM
A strukturális rasszizmus megértése annak hatékony kezelése érdekében
A rasszizmust az Európa Tanács Rasszizmus és Intolerancia Elleni Európai Bizottsága (ECRI) a következőképpen határozza meg: „az a meggyőződés, hogy a »faj«[footnoteRef:11], a bőrszín, a nyelv, a vallás, a nemzetiség, illetve a nemzeti vagy etnikai származás alapján indokolt egy személynek vagy személyek csoportjának megvetése, illetve egy személy vagy személyek csoportja felsőbbrendűségének fogalma”. A rasszizmus által érintett személyek gyakran szembesülnek az ilyen jellegű megvetés következményeivel a lakáskeresés vagy álláskeresés során, a munkahelyükön, illetve az oktatáshoz való hozzáférés tekintetében[footnoteRef:12], ami faji vagy etnikai származáson alapuló hátrányos megkülönböztetéshez vezethet. [11:  A „faji és etnikai származásra” való hivatkozás összhangban van az uniós és nemzetközi jogi terminológiával. A Bizottság azonban azt az általános felfogást hangsúlyozza, hogy a „faj” kizárólag társadalmilag konstruált fogalom, és elutasítja a biológiai „faj” fogalmát.]  [12:  FRA (2023): Being Black in the European Union (Feketeként az Európai Unióban).] 

Az egész életen át elszenvedett rasszizmus halmozott hatásai komoly akadályokat állítanak az egyének elé. A rasszizmus tartósan fennálló formáját gyakran „strukturális rasszizmusnak” nevezik. A strukturális rasszizmus még károsabb következményekkel járhat, mint a faji megkülönböztetés elszigetelt esetei, mivel korlátozza az egyenlő esélyekhez való hozzáférést, és akár generációkon keresztül is fennállhat[footnoteRef:13]. Az Európai Unió Alapjogi Ügynökségének (FRA) tanulmányai részletezik a strukturális rasszizmus által előidézett akadályokat, és hogy azok milyen hatással vannak a rasszizmus és a faji megkülönböztetés által érintett személyek életére[footnoteRef:14]. Például a roma vagy nomád életmódot folytató nők és férfiak várható élettartama az EU-ban 7,4, illetve 8 évvel rövidebb, mint az általános népesség körében. Továbbá, bár az EU-ban az afrikai származású emberek többsége (71 %) fizetett munkát végez, közel felük (46 %) túlképzett a munkájához. Emellett az EU-ban a muszlim háztartások háromszor nagyobb valószínűséggel szembesülnek súlyos anyagi nélkülözéssel (19 %), mint az általános népességhez tartozók (6 %). A rasszizmus jelentős mértékben hozzájárul az ilyen jellegű egyenlőtlenségekhez. [13:  OECD (2025): Monitoring and Assessing the Impact of National Action Plans Against Racism (A rasszizmus elleni nemzeti cselekvési tervek hatásának nyomon követése és értékelése).]  [14:  FRA (2025): Rights of Roma and Travellers in 13 European Countries (A romák és nomád életmódot folytató emberek jogai 13 európai országban), FRA (2023): Being Black in the European Union (Feketeként az Európai Unióban), FRA 2024: Being Muslim in the European Union (Muszlimként az Európai Unióban).] 

Ezzel a kérdéssel a tagállamok a rasszizmus elleni nemzeti szintű munkájuk keretében foglalkoznak. Ezzel összefüggésben a Bizottság azt javasolja, hogy a rasszizmus elleni uniós cselekvési terv nemzeti végrehajtásával foglalkozó szakértői csoport[footnoteRef:15] keretében segítsék a tagállamokat a strukturális rasszizmus munkadefiníciójának kidolgozásában. [15:  A szakértői csoport a tagállamok, valamint az Európai Unió Alapjogi Ügynökségének és az Európa Tanács Rasszizmus Elleni Európai Bizottságának (Norvégia) szakértőit és megfigyelőit foglalja magában. Ez a szakértői csoport a gyűlölet-bűncselekmények és a gyűlöletbeszéd elleni küzdelemmel foglalkozó magas szintű munkacsoport, valamint a megkülönböztetésmentességgel, az egyenlőséggel és a sokszínűséggel foglalkozó magas szintű munkacsoport alcsoportja.] 

Az antiszemitizmus elleni küzdelemre és a zsidó élet előmozdítására vonatkozó európai uniós stratégiával összhangban a Bizottság a tagállamokkal együtt elítéli az antiszemitizmus valamennyi formáját és elkötelezetten küzd azok ellen. A Bizottság és valamennyi tagállam a Nemzetközi Holokauszt Emlékezési Szövetség (a továbbiakban: IHRA) antiszemitizmusra vonatkozó fogalommeghatározását[footnoteRef:16] használja. [16:  Az IHRA antiszemitizmusra vonatkozó fogalommeghatározása a https://holocaustremembrance.com/resources/working-definition-antisemitism címen érhető el.] 

A romák egyenlőségének, társadalmi befogadásának és részvételének előmozdítását célzó uniós stratégiai keretrendszerrel összhangban a Bizottság és valamennyi tagállam elkötelezett amellett, hogy hatékony szakpolitikákat hajtson végre a cigányellenesség elleni küzdelem, valamint a romák társadalmi-gazdasági befogadásának és részvételének javítása terén kitűzött célok elérése érdekében.
Az EU-n belüli muszlimellenes gyűlölet kezelése érdekében a Bizottság átfogó tanulmányt fog készíteni annak megnyilvánulási formáiról, és intézkedéseket fog javasolni annak kezelésére, valamint segíteni fogja a tagállamok és a szakértők arra irányuló erőfeszítéseit, hogy kidolgozzák a muszlimellenes gyűlölet munkadefinícióját a közös megértés javítása és a tudatosság növelése céljából.
[bookmark: _Hlk212797147]
Emlékezés, oktatás és figyelemfelkeltés
Az emlékezés kulcsszerepet játszik a strukturális rasszizmus elleni küzdelemben, a rasszizmus által érintett személyek szerepvállalásának növelésében, valamint a kirekesztés és a sztereotípiák tudatosításában. Az uniós intézmények támogatják a rasszizmussal, valamint a rasszizmus és a faji megkülönböztetés által érintett csoportok történelmével kapcsolatos emléknapok megtartását[footnoteRef:17]. A Bizottság – például a Polgárok, egyenlőség, jogok és értékek program keretében – továbbra is támogatni fogja az Európa világtörténelmi örökségével – többek között a gyarmatosítás és annak a társadalmakra gyakorolt hatásának vizsgálatával – foglalkozó projekteket. [17:  Például a faji megkülönböztetés elleni küzdelem nemzetközi napja, a rabszolga-kereskedelem eltörlésének európai emléknapja, a holokauszt nemzetközi emléknapja, valamint a Roma Holokauszt Európai Emléknapja.] 

A rabszolgaság[footnoteRef:18], a népirtások és a holokauszt mély nyomot hagytak Európa történelmén, és súlyos következményekkel járnak a mai társadalmakra nézve, ezért a rasszizmus gyökereinek megértéséhez elengedhetetlen a történelemoktatás és a történelmi ismeretek javítása. Az oktatásban tapasztalható rasszizmus és antiszemitizmus kezelésére irányuló, az UNESCO-val[footnoteRef:19] közösen végzett munkára építve a Bizottság 2026-ban közös projektet indít az UNESCO-val a rasszizmus elleni küzdelemmel kapcsolatos oktatás megerősítése érdekében, összhangban az európai oktatási térség stratégiai keretének, valamint az uniós ifjúsági stratégia prioritásaival. A projekt célja a rasszizmus elleni küzdelemmel kapcsolatos oktatás nemzeti szintű előmozdítása a rasszizmus és az antiszemitizmus elleni nemzeti cselekvési tervek oktatási dimenziója révén. [18:  A 2023. évi EU–CELAC csúcstalálkozó nyilatkozata.]  [19:  Az antiszemitizmus kezelése az oktatás révén.] 

A média döntő szerepet játszik a rasszizmus által esetlegesen érintett személyek ábrázolásának alakításában. A Bizottság a rasszizmus elleni küzdelem médiában – többek között a közösségi médiában – való megjelenésével foglalkozó szemináriumsorozatot szervez, amelyen újságírók, civil társadalmi szervezetek és a rasszizmus által érintett közösségek képviselői vesznek részt. A Bizottság emellett uniós szintű kommunikációs kampányt indít az egyenlőségközpontú Unióról, amelynek célja a nyilvánosság bevonása a befogadás előmozdítására és a megkülönböztetés elleni küzdelemre irányuló munkába.
Tudásépítés és tényeken alapuló szakpolitikai döntéshozatal
A tudományos kutatás döntő szerepet játszik a rasszizmus elleni küzdelemben azáltal, hogy biztosítja a rasszizmus elleni hatékony politikákhoz szükséges tudásalapot. Az Európai Kutatási Térség 2025–2027-es időszakra szóló szakpolitikai menetrendjének célja, hogy inkluzívabbá tegye az európai kutatási és innovációs rendszert. A Bizottság iránymutatásokat fog kidolgozni az interszekcionális megközelítés kutatási és innovációs politikában való alkalmazására vonatkozóan annak biztosítása érdekében, hogy a kutatás területén jobban figyelembe vegyék a rasszizmus által érintett személyek szükségleteit. Emellett az európai egyetemek szövetségei a sokszínűség és a befogadás előmozdítását célzó stratégiák és kezdeményezések kidolgozásán munkálkodnak[footnoteRef:20]. [20:  Report on the outcomes and transformational potential of the European Universities initiative (Jelentés az „Európai Egyetemek” kezdeményezés eredményeiről és átalakító potenciáljáról).] 

A Bizottság Közös Kutatóközpontja tanulmányt fog készíteni arról, hogy a közösségi média milyen szerepet játszik a fiatalok etnikai sokszínűséghez való hozzáállásának alakításában, és előrejelzési projektet indít a lehetséges jövőbeli tendenciák, például annak vizsgálata érdekében, hogy a rasszizmus és a faji megkülönböztetés a jövőben milyen hatással lesz az EU-ra, valamint hatékony ellenintézkedések kidolgozása céljából.
Az olyan programok, mint a Horizont Európa, továbbra is támogatni fogják a társadalmi kohéziót, az egyenlőséget és a befogadást előmozdító projekteket – különös tekintettel a Marie Skłodowska-Curie-cselekvésekre –, amelyek elősegítik a sokszínűséget és a befogadást a kutatói közösségen belül. Ezzel párhuzamosan a Bizottság arra ösztönzi a tagállamokat és a felsőoktatási intézményeket, hogy integrálják a rasszizmus elleni küzdelemmel kapcsolatos oktatást és kutatást a felsőoktatásba, előmozdítva az inkluzív gondolkodásmódot, és felvértezve a jövőbeli szakembereket a saját területükön tapasztalható rasszizmus és hátrányos megkülönböztetés felismeréséhez és kezeléséhez szükséges készségekkel.
Az egyenlőségre vonatkozó adatok gyűjtésének javítása 
Az egyenlőségre vonatkozó megbízható adatok elengedhetetlenek a rasszizmus kezeléséhez és a rasszizmus elleni szempontoknak az uniós, nemzeti, regionális és helyi szakpolitikákba való hatékony integrálásához. Az Eurostat egyenlőséggel és megkülönböztetésmentességgel foglalkozó statisztikai munkacsoportja uniós szintű iránymutatásokat dolgoz ki a és a megkülönböztetés kockázatának kitett csoportokra vonatkozó statisztikai szabványok és adatgyűjtési módszerek összehasonlíthatóságának javítása érdekében. Ezzel összefüggésben a Bizottság arra ösztönzi a tagállamokat, hogy nemzeti statisztikai hivatalaik közreműködésével javítsák az egyenlőségre vonatkozó harmonizált adatok gyűjtését és koordinálását.
A megkülönböztetés tilalmával foglalkozó magas szintű uniós munkacsoport egyenlőségre vonatkozó adatokkal foglalkozó alcsoportja segíti a tagállamokat az egyenlőségre vonatkozó adatok gyűjtésének és felhasználásának javításában[footnoteRef:21]. A Bizottság továbbra is együtt fog működni az érintett uniós ügynökségekkel, például az FRA-val, az Európai Alapítvány az Élet- és Munkakörülmények Javításáért elnevezésű uniós szervvel és a Nemek Közötti Egyenlőség Európai Intézetével, hogy technikai segítséget nyújtson a tagállamoknak az egyenlőségre vonatkozó adatokkal kapcsolatban, beleértve az interszekcionális megkülönböztetésre vonatkozó célzott adatokat is. [21:  Lásd: Iránymutató feljegyzés az egyenlőségre vonatkozó, a faji vagy etnikai származáson alapuló adatok gyűjtéséről és felhasználásáról.] 

A Bizottság ajánlást fog készíteni az egyenlőségre vonatkozó lebontott adatok gyűjtésének, elemzésének és felhasználásának javítására is, összhangban a nemzeti jogi keretekkel, és figyelembe véve az esetleges további adminisztratív terheket. A Bizottság tovább fogja fejleszteni az egyenlőségközpontú Unió megvalósítása és az esélyegyenlőségi stratégiák végrehajtása terén elért eredmények nyomon követésére szolgáló eszközöket, többek között a faji és etnikai származáson alapuló megkülönböztetésre vonatkozó adatok révén. A Bizottság magas szintű európai kerekasztalt fog szervezni az egyenlőségre vonatkozó adatokkal kapcsolatban, amely összefogja a kulcsfontosságú érdekelt feleket az egyenlőségre vonatkozó adatok gyűjtésének és felhasználásának további előmozdítása érdekében, a nemzeti jogi keretekkel összhangban.
Az FRA el fogja készíteni a bevándorlókról és a bevándorlók leszármazottairól szóló negyedik felmérését, hogy átfogó adatokat nyerjen a faji megkülönböztetés kockázatának kitett személyekről, valamint felmérést fog végezni a romák helyzetéről, támogatva a stratégiával és az uniós romastratégiai kerettel kapcsolatos munkát. Az adatgyűjtés fellendítése érdekében a Bizottság 2027-ben egy új Eurobarométer felmérést is közzé fog tenni a megkülönböztetésről.
A Bizottság 
· az UNESCO-val közös projektet hajt végre a rasszizmus elleni küzdelemmel kapcsolatos oktatás megerősítése érdekében;
· átfogó tanulmányt készít a muszlimellenes gyűlölet megnyilvánulási formáiról;
· széles körű kommunikációs kampányt indít az egyenlőségközpontú Unióról, amely Unió-szerte bevonja az embereket a befogadás előmozdításába és a hátrányos megkülönböztetés elleni küzdelembe;
· iránymutatásokat dolgoz ki az interszekcionális megközelítés kutatási és innovációs politikában való alkalmazására vonatkozóan annak biztosítása érdekében, hogy a kutatás területén jobban figyelembe vegyék a rasszizmus által érintett személyek szükségleteit;
· ajánlást készít az egyenlőségre vonatkozó lebontott adatok gyűjtésének, elemzésének és felhasználásának javítására, a nemzeti jogi keretekkel összhangban;
· 2027-ben új Eurobarométer felmérést tesz közzé a hátrányos megkülönböztetésre vonatkozóan.

A Bizottság arra ösztönzi a tagállamokat, hogy
· támogassák a rasszizmus elleni küzdelemmel kapcsolatos oktatás és kutatás felsőoktatásba való integrálását;
· javítsák az egyenlőségre vonatkozó harmonizált adatok gyűjtését a nemzeti statisztikai hivatalok közreműködésével.
[bookmark: _Hlk214613334]

II. FEJEZET – A HÁTRÁNYOS MEGKÜLÖNBÖZTETÉS ELLENI JOGSZABÁLYOK VÉGREHAJTÁSA ÉS A FAJGYŰLÖLET ELLENI VÉDELEM FOKOZÁSA
· [bookmark: _Hlk211616846]Az uniós polgárok több mint fele szerint széles körben elterjedt a roma származáson (65 %), bőrszínen (61 %) és etnikai származáson (60 %)[footnoteRef:22] alapuló hátrányos megkülönböztetés. [22:  2023. évi Eurobarométer felmérés: Hátrányos megkülönböztetés az Európai Unióban.] 

· A zsidók 96 %-a állítja, hogy az elmúlt évben szembesült antiszemitizmussal, és 80 %-uk szerint az elmúlt években súlyosbodott az antiszemitizmus helyzete[footnoteRef:23]. [23:  FRA (2024): A zsidó emberek antiszemitizmussal kapcsolatos tapasztalatai és benyomásai.] 

· Az EU-ban élő afrikai származású emberek közel fele szembesül rasszizmussal a mindennapi életben[footnoteRef:24]. [24:  FRA (2023): Being Black in the European Union (Feketeként az Európai Unióban).] 

A rasszizmus faji vagy etnikai származáson alapuló megkülönböztetéshez vezethet. A faji vagy etnikai származáson alapuló megkülönböztetéssel szembeni védelmet az Európai Unió Alapjogi Chartája és a megkülönböztetés elleni uniós jogszabályok rögzítik. A faji egyenlőségről szóló irányelv tiltja a „faji vagy etnikai származáson alapuló megkülönböztetést”, amely akkor fordul elő, ha egy személy faji vagy etnikai származása alapján más személyekhez képest kedvezőtlenebb bánásmódban részesül vagy különösen hátrányos helyzetbe kerül. Az egyenlőséggel foglalkozó szervekre vonatkozó előírásokról szóló irányelveket a megkülönböztetés elleni szabályok jobb érvényesítése érdekében fogadták el.
A bűncselekmények tekintetében kulcsfontosságú jogszabály a rasszizmus és az idegengyűlölet egyes formái és megnyilvánulásai elleni, büntetőjogi eszközökkel történő küzdelemről szóló kerethatározat. A rasszizmus és az idegengyűlölet bizonyos súlyos megnyilvánulásainak[footnoteRef:25] minden uniós országban bűncselekménynek kell minősülniük, és hatékony, arányos és visszatartó erejű szankciókkal kell büntetni azokat. [25:  Például a következő esetben: a nyilvánosság előtt erőszakra vagy gyűlöletre uszítás faji, bőrszín szerinti, vallási, származás szerinti vagy nemzeti, illetve etnikai hovatartozásuk alapján meghatározott személyek csoportjával vagy e csoport valamely tagjával szemben.] 

Az EU-ban mindenki számára lehetővé kell tenni, hogy maradéktalanul és egyenlő módon élhessen jogaival. Ennek ellenére sokan szembesülnek faji megkülönböztetéssel, rasszista zaklatással vagy erőszakkal, és azt gyakran nem jelentik be[footnoteRef:26]. Ezek megelőzése érdekében meg kell erősíteni a vonatkozó uniós jogszabályok és nemzeti jogi keretek érvényesítését. Az online teret is beleértve, biztosítani kell a rasszista gyűlölettel szembeni védelmet a bírák, a rendőrség és az ügyészség összehangolt fellépése révén. [26:  Az FRA jelentései: Addressing Racism in Policing (A rasszizmus kezelése a rendészetben); Being Muslim in the EU (Muszlimként az EU-ban); Jewish People’s Experiences and Perceptions of Antisemitism (A zsidó emberek antiszemitizmussal kapcsolatos tapasztalatai és benyomásai).] 

[bookmark: _Hlk216433080]A megkülönböztetés elleni uniós jogszabályok végrehajtásának megerősítése
[bookmark: _Hlk209779567]A Bizottság számára kiemelt fontosságú, hogy a megkülönböztetésmentességre vonatkozó szilárd uniós jogi keretet hatékonyan alkalmazzák, és ezáltal valamennyi tagállamban megvalósuljon az egyenlőség.
[bookmark: _Hlk214612335]Az eddigi tapasztalatok szerint a megkülönböztetés elleni hatékony szankciók[footnoteRef:27] kulcsfontosságú mechanizmusok a foglalkoztatás, a szociális védelem, az oktatás, valamint az árukhoz és szolgáltatásokhoz – többek között a lakhatáshoz – való hozzáférés előtt álló akadályok leküzdéséhez. Ennek szellemében a faji egyenlőségről szóló irányelvről szóló, 2026-os bizottsági jelentés elemezni fogja az irányelv tagállamok általi alkalmazását, és segíteni fogja annak átgondolását, hogy miként erősítsék meg a tagállamokat nemzeti szankciórendszereit. [27:  Tanulmány a faji-etnikai-vallási alapon történő megkülönböztetés szankcionálásáról.] 

[bookmark: _Hlk209779508]Mivel a mesterséges intelligencia (MI) által szolgáltatott adatok egyre nagyobb szerepet töltenek be a politikai döntések és a szakpolitikai irányvonalak kialakításában, kulcsfontosságú, hogy minél jobban kiaknázzuk az MI-ben rejlő lehetőségeket, és csökkentsük a faji elfogultság állandósulásának kockázatát. A faji egyenlőségről szóló irányelv alkalmazásáról szóló bizottsági jelentés elemezni fogja a megkülönböztetés elleni jogszabályok alkalmazását az algoritmikus megkülönböztetés esetei tekintetében.
A mesterséges intelligenciáról szóló rendelet tilt bizonyos különösen káros MI-gyakorlatokat, amelyek összeegyeztethetetlenek az uniós értékekkel. Ide tartoznak például a védett csoportokkal szembeni gyűlöletet vagy erőszakot ösztönző manipulatív MI-rendszerek, vagy a biometrikus adatokból faji származásra következtető MI-rendszerek. A Bizottság iránymutatásokat és egyéb támogatási eszközöket fog biztosítani a mesterséges intelligenciáról szóló jogszabály hatékony végrehajtásához a magas kockázatú MI-rendszerekre vonatkozó tilalmak és követelmények tekintetében. A Bizottság továbbra is elő fogja segíteni a mesterséges intelligencia által a faji megkülönböztetés kockázatának kitett személyekre gyakorolt hatással kapcsolatos információcserét, és támogatni fogja a tagállamokat az uniós jog érvényesítésében és végrehajtásában a mesterséges intelligencia által elősegített, potenciálisan diszkriminatív döntések megelőzése és helyesbítése érdekében.
Az egyenlőséggel foglalkozó szervekre vonatkozó előírásokról szóló irányelvek egyértelmű és kötelező erejű normákat állapítanak meg e szervek függetlenségének és hatékonyságának garantálása érdekében. A Bizottság végrehajtási jogi aktusokat fog elfogadni az egyenlőséggel foglalkozó szervek működésére vonatkozó mutatók megállapítása céljából, és nyomon fogja követni mindkét irányelv nemzeti jogba való, 2026 júniusáig történő hatékony átültetését.
A nőkkel szembeni erőszak és a kapcsolati erőszak elleni küzdelemről szóló irányelv elismeri, hogy az interszekcionális megkülönböztetés által érintett személyek, köztük a faji vagy etnikai kisebbséghez tartozó nők fokozottabban ki vannak téve a nemi alapú erőszak kockázatának. A Bizottság támogatni fogja a tagállamokat az átültetés folyamatában, és figyelemmel kíséri azokat a kihívásokat, amelyekkel a faji vagy etnikai hátterük miatt interszekcionális megkülönböztetés által érintett személyek szembesülnek.
A gyűlölet-bűncselekményekkel és a gyűlöletbeszéddel szembeni védelem biztosítása
A gyűlölet-bűncselekményekkel és gyűlöletbeszéddel szembeni védelem biztosítása az EU rasszizmus elleni programjának központi eleme. A Bizottság kötelezettségszegési eljárásokat indított a rasszizmus és az idegengyűlölet elleni küzdelemről szóló kerethatározat[footnoteRef:28] teljes körű és helyes átültetése érdekében. Továbbra is nyomon fogja követni a kerethatározat átültetését, és támogatja a bevált gyakorlatok cseréjét a gyűlölet-bűncselekmények és a gyűlöletbeszéd elleni küzdelemmel foglalkozó magas szintű munkacsoportban. A Bizottság arra ösztönzi a tagállamokat, hogy javítsák a gyűlölet-bűncselekményekre vonatkozó adatgyűjtést, és terjesszék ki az igazságügyi hatóságok és a rendőrség részére a gyűlölet-bűncselekményekkel, többek között a faji elfogultsággal kapcsolatban nyújtott képzést. [28:  Kötelezettségszegési ügyek az EU-ban.] 

[bookmark: _Hlk213774269][bookmark: _Hlk214619266]A gyűlölet-bűncselekmények elleni uniós büntetőjogi keret megerősítése érdekében a Bizottság tanácsi határozatra irányuló javaslatot terjesztett elő a gyűlöletbeszédnek és a gyűlölet-bűncselekményeknek az uniós bűncselekmények listájába való felvételéről. Ez a határozat lehetővé tenné a Bizottság számára, hogy a második szakaszban is megerősítse a gyűlöletbeszéd és a gyűlölet-bűncselekmények elleni küzdelemre vonatkozó jogi keretet. Tekintettel arra, hogy az említett tanácsi határozattal kapcsolatban nem történt előrelépés, a Bizottság mérlegel egy olyan, az EUMSZ 83. cikke (1) bekezdésének hatálya alá tartozó, meglévő bűncselekményi területeken alapuló jogalkotási kezdeményezést, amely az online elkövetett gyűlölet-bűncselekmények fogalommeghatározásának harmonizálására irányul. Ez összhangban áll a társadalmat megosztó gyűlölet elleni küzdelemmel foglalkozó polgári vitacsoport ajánlásaival.
A Bizottság emellett azáltal is hozzájárul a gyűlölet-bűncselekmények és a gyűlöletbeszéd kezelésének javításához, hogy az európai belső biztonsági stratégiával összhangban támogatja a nyilvános terek – többek között az imahelyek – védelméért felelős tagállami hatóságokat.
[bookmark: _Hlk218008233]A rasszista gyűlölet-bűncselekmények áldozatai bizalomhiánnyal küzdenek, ami támogatási és szerepvállalást ösztönző intézkedéseket tesz szükségessé az alacsony bejelentési arány kezelése és a jogorvoslat biztosítása érdekében. Az Európai Parlament és a Tanács politikai megállapodásra jutott az áldozatok jogairól szóló irányelv[footnoteRef:29] felülvizsgálatára irányuló javaslatról, amely tovább fogja erősíteni az áldozatok jogait, többek között a rasszista indíttatású gyűlölet-bűncselekmények által érintett személyek tekintetében, megkönnyítve a bűncselekmények bejelentését, jobban felmérve az áldozatok szükségleteit, valamint javítva a pszichológiai támogatást és a fizikai védelmet. A Bizottság továbbá el fogja fogadni az áldozatok jogaira vonatkozó felülvizsgált uniós stratégiát. [29:  Az áldozatok jogai az EU-ban – Európai Bizottság, a Bizottság üdvözli az áldozatok jogait biztosító szigorúbb uniós szabályokról szóló megállapodást.] 


A faji vagy etnikai kissebségekhez tartozó személyek gyakran online is gyűlölettel találkoznak. A digitális szolgáltatásokról szóló rendelet előírja a digitális szolgáltatók számára, hogy erőteljes bejelentési-cselekvési mechanizmusok, valamint alapos kockázatértékelési és -csökkentési kötelezettségek révén kezeljék az illegális tartalmakat és védjék az alapvető jogokat. A Bizottság továbbra is nyomon fogja követni és érvényesíteni fogja a digitális szolgáltatásokról szóló rendeletet, és a Digitális Szolgáltatások Testületével és az érintett érdekelt felekkel együtt rendszeresen nyomon fogja követni és támogatni fogja a jogellenes online gyűlöletbeszéd felszámolására vonatkozó önkéntes magatartási kódex+ végrehajtását.
A digitális oktatási cselekvési terv részeként a tanároknak és oktatóknak szóló, a dezinformáció kezeléséről és a digitális jártasság előmozdításáról szóló aktualizált iránymutatások gyakorlati iránymutatást fognak nyújtani arra vonatkozóan, hogy miként lehet a legjobban előmozdítani a toleranciát és a befogadást az online világban. A Bizottság emellett továbbra is elő fogja mozdítani a társadalmi rezilienciát a médiatudatosság támogatását célzó intézkedések, valamint a dezinformációról szóló magatartási kódex aláíróival való együttműködés révén a kódex végrehajtásának javítása és a – többek között a rasszizmussal és az online gyűlölettel kapcsolatos – rohamosan terjedő dezinformáció visszaszorítása érdekében.
Ezzel párhuzamosan a Bizottság foglalkozik a sportban tapasztalható gyűlöletbeszéddel, szorosan együttműködve az Európa Tanáccsal, és segítséget nyújt a tagállamoknak a sportra vonatkozó uniós munkaterv keretében a sport területén tapasztalható gyűlöletbeszéd elleni küzdelemmel kapcsolatos, folyamatban lévő nyitott koordinációs módszer révén.
A faji elfogultság elleni küzdelem a közigazgatásban
A hatékony közigazgatás a jó kormányzás, a közbizalom és a társadalmi kohézió alapja. A közigazgatásban és az igazságszolgáltatási rendszerekben tapasztalható faji elfogultság elleni fellépés elengedhetetlen a rasszizmus kezeléséhez. A hatóságok és a közösségek közötti együttműködés támogatja a bizalomépítést, és alakítja a közös felelősségérzetet[footnoteRef:30]. A Bizottság arra ösztönzi a tagállamokat, hogy biztosítsanak átfogó képzési programokat annak érdekében, hogy segítsék a köztisztviselőket a faji elfogultság felismerésében és kezelésében, miközben előmozdítják a kulturális tudatosságot és érzékenységet. A Bizottság e célból továbbra is támogatást nyújt a nemzeti hatóságoknak, többek között a Polgárok, egyenlőség, jogok és értékek program keretében. [30:  Lásd például: Európai Bűnmegelőzési Tudásközpont:Közösségi rendészet az Európai Unióban.] 

A demokrácia és a jogállamiság egyik kulcsfontosságú pillére az elszámoltatható bűnüldözési rendszer, amely mindenki számára egyenlő védelmet és tisztességes bánásmódot biztosít. Az FRA „Addressing racism in policing” (A rasszizmus kezelése a rendészetben) című jelentése[footnoteRef:31] azonban azt mutatja, hogy a rendészeti rasszizmus diszkriminatív profilalkotási gyakorlatokat, nem helyénvaló rasszista kommunikációt és túlzott erőszak alkalmazását foglalja magában. Az e stratégiával kapcsolatban megkérdezett érdekelt felek hangsúlyozták a bűnüldöző hatóságoknak szóló átfogó képzési programok, valamint a bűnüldöző hatóságokon belüli nagyobb átláthatóság és elszámoltathatóság szükségességét[footnoteRef:32]. Annak érdekében, hogy további iránymutatást nyújtson a tagállamoknak, a Bizottság összeállítja a diszkriminatív profilalkotási gyakorlatok megelőzésére szolgáló bevált gyakorlatok gyűjteményét. [31:  FRA – Addressing racism in policing (A rasszizmus kezelése a rendészetben).]  [32:  Nyilvános konzultáció: Rasszizmus elleni stratégia.] 






[bookmark: _Hlk214613474]A Bizottság
· támogatni fogja a faji egyenlőségről szóló irányelv végrehajtását, többek között egy olyan jelentés közzétételével, amely az irányelv érvényesítésére és alkalmazására összpontosít az algoritmikus megkülönböztetés esetei tekintetében;
· támogatja a mesterséges intelligenciáról szóló rendelet végrehajtását a faji elfogultság és a megkülönböztetés kockázatának kezelése érdekében;
· jogalkotási kezdeményezést helyez kilátásba az online gyűlölet-bűncselekmények fogalommeghatározásának harmonizálása érdekében;
· támogatja az áldozatok jogairól szóló felülvizsgált irányelv átültetését és végrehajtását, megerősítve az áldozatok jogait, beleértve a rasszista indíttatású gyűlölet-bűncselekmények által érintett személyeket is;
· összeállítja a diszkriminatív profilalkotási gyakorlatok megelőzésére szolgáló bevált gyakorlatok gyűjteményét.
A Bizottság arra ösztönzi a tagállamokat, hogy
· biztosítsák a gyűlölet-bűncselekményekre és a megkülönböztetésmentességre vonatkozó uniós jogszabályok hatékonyabb érvényesítését, többek között a szankciórendszerek megerősítése révén;
· fokozzák az online gyűlölet-bűncselekmények elleni küzdelemre irányuló erőfeszítéseket, beleértve a rasszista indíttatású bűncselekményeket is;
· vezessenek be átfogó képzési programokat annak érdekében, hogy segítsék a köztisztviselőket a faji előítéletek eseteinek felismerésében és kezelésében;
· biztosítsák a tisztességes és tényeken alapuló rendészeti gyakorlatokat, és azokat elszámoltathatósági intézkedésekkel támasszák alá.

[bookmark: _Hlk209379457]III. FEJEZET – A TÁRSADALMI EGYENLŐSÉG ÉS KOHÉZIÓ MEGERŐSÍTÉSE
· Tíz európaiból több mint három a bőrszínt (39 %) és az etnikai származást (34 %) nevezte meg fő tényezőként, amely hátrányos helyzetbe hozhatja az álláskeresőket[footnoteRef:33]. [33:  2023. évi Eurobarométer felmérés: Hátrányos megkülönböztetés az Európai Unióban.] 

· A roma származású vagy nomád életmódot folytató családból származó gyermek fele (46 %) olyan iskolába jár, ahol a tanulók mindegyike vagy többsége hasonló háttérből érkezik[footnoteRef:34]. [34:  FRA (2025) – Rights of Roma and Travellers in 13 European countries (A romák és nomád életmódot folytató emberek jogai 13 európai országban).] 

· Az EU-ban a muszlimok 40 %-a túlzsúfolt lakásokban él, ami több mint kétszerese az EU általános népessége körében megállapított aránynak (17 %)[footnoteRef:35]. [35:  FRA – Being Muslim in the EU (Muszlimként az EU-ban).] 

A rasszizmus által érintett személyek hátrányos megkülönböztetéssel szembesülhetnek az élet alapvető területein, beleértve az oktatást, a foglalkoztatást, a lakhatást, az egészségügyi ellátást és a szociális védelmet. A rasszizmus halmozott hatásai az érintett személyeket egész életük során korlátozzák az esélyekhez való egyenlő hozzáférésben[footnoteRef:36]. Ez ellentétes a Szerződésekben és a szociális jogok európai pillérében rögzített uniós értékekkel, amelyek célja, hogy előmozdítsák egy befogadó társadalom és versenyképes szociális piacgazdaság létrehozását, amely mindenki számára biztosítja a munkahelyeket, a méltányos munkafeltételeket és a szociális védelmet. [36:  OECD (2025): A rasszizmus elleni nemzeti cselekvési tervek hatásának nyomon követése és értékelése.] 

Az inkluzív oktatás és kultúra mint a társadalmi egyenlőség és a versenyképesség katalizátora
A készségek uniójának célja, hogy támogassa az oktatási és képzési rendszereket annak érdekében, hogy hátterétől függetlenül mindenki egyenlő esélyekkel induljon. A jól képzett népességbe és munkaerőbe való beruházás befektetés az EU versenyképességébe, gazdasági és inkluzív növekedésébe, valamint társadalmi és területi kohéziójába.

Az oktatás kulcsszerepet játszik a társadalmi mobilitás előmozdításában, és biztosíthatja, hogy mindenki egyenlő esélyekkel indulhasson. Az első lépés efelé az alapkészségek – az írástudás, a matematika, a természettudományok, a digitális készségek és az állampolgári ismeretek – elsajátítása. Az állampolgári ismeretek korai életkortól kezdődő oktatásának bevezetése kulcsfontosságú, hogy a fiatal tanulókban nyitott gondolkodásmód alakuljon ki, és megtanulják értékelni a sokszínűséget valamint, hogy az alapvető európai értékekkel összhangban javuljon a kölcsönös tisztelet. A művészet, a kultúra és a sport is fontos a társadalom rasszizmus elleni mozgósítása, valamint a tisztelet, a befogadás és az egyenlőség előmozdítása szempontjából.
A faji vagy etnikai kisebbségekhez tartozó diákok szegregációval és akadályokkal szembesülhetnek a minőségi oktatáshoz való hozzáférés terén, ami negatívan befolyásolja iskolai előmenetelüket és a munkaerőpiacra való belépésüket[footnoteRef:37]. Ezért az európai oktatási térség stratégiai keretrendszerének középpontjában a méltányosság és a befogadás áll, hogy olyan inkluzív oktatási környezeteket mozdítson elő, amelyek a sokszínűségben rejlő lehetőségek, és ezáltal az európaiakban rejlő tehetségpotenciál kiaknázásával megerősítik a munkaerőpiacokat. Az uniós tanári és oktatói program célja többek között a sokszínűséggel és befogadással kapcsolatos tanárképzés és továbbképzés fejlesztése, valamint a sokszínűség előmozdítása a tanári szakmán belül. [37:  Új vitaanyag: Az előítéleteknek és a hátrányos megkülönböztetésnek az oktatás és a képzés keretében, illetve ezek révén történő kezeléséről | Európai oktatási térség.] 

[bookmark: _Hlk209379499]A Bizottság továbbra is támogatni fogja a tagállamok inkluzív oktatási reformjait, valamint elő fogja mozdítani a méltányosságot és a befogadást. Az olyan programok, mint az Erasmus+, az Európai Szociális Alap Plusz (ESZA+) és a Horizont Európa megerősítik ezeket az erőfeszítéseket azáltal, hogy előmozdítják a minőségi és inkluzív oktatáshoz való egyenlő hozzáférést, valamint finanszírozást biztosítanak a tanárképzéshez, az iskolai együttműködéshez, a tanulási célú mobilitási projektekhez és az inkluzív oktatásra összpontosító kutatáshoz.
A rasszizmus elleni küzdelem inkluzív foglalkoztatási, lakhatási és egészségügyi politikák révén
A rasszizmus és a faji megkülönböztetés akadályozza az egyenlőséget a foglalkoztatás területén. A külföldinek vélt nevet viselő álláskeresők gyakran akadályokba ütköznek a munkaerőpiacra való belépés során [footnoteRef:38], ami alacsonyabb szintű gazdasági biztonságot eredményez. Az integrációról és a befogadásról szóló cselekvési terv célja, hogy támogassa a migránsok és a migráns hátterű uniós polgárok fenntartható munkaerőpiaci integrációját, arra ösztönözve a tagállamokat, hogy hívják fel a figyelmet a munkaerő-felvétel során és a munkahelyen tapasztalható hátrányos megkülönböztetésre, és erősítsék meg a megkülönböztetés elleni intézkedéseket. A fokozott munkaerőpiaci integráció ahhoz is fontos szakpolitikai eszköz, hogy a munkaerőpiaci hiányok és a készségigények kezelésével fokozzák az EU versenyképességét. [38:  Susanne Veit, et.al. In your face: a comparative field experiment on racial discrimination in Europe, Socio-Economic Review.] 

A Bizottság elkötelezett a foglalkoztatás sokszínűségének, valamint a befogadóbb munkahelyek előmozdítása mellett, és továbbra is szorosan együtt fog működni a sokszínűségi charták uniós platformjával a sokszínűséggel és a befogadással kapcsolatos kezdeményezésekhez kapcsolódó bevált gyakorlatok megosztása érdekében, beleértve az etnikai sokszínűséget is. A platform emellett elő fogja segíteni a párbeszédet, és iránymutatást fog nyújtani például az inkluzív munkaerő-felvételi gyakorlatokról.
A megfizethető és tisztességes lakhatáshoz való hozzáférés alapvetően fontos az egyének és családok jólléte és a társadalmi kohézió szempontjából. A faji vagy etnikai kisebbségekhez tartozó személyek gyakran szembesülnek megkülönböztetéssel és akadályokkal a lakáspiacon, beleértve a lakásbérlés vagy -vásárlás során tapasztalt egyenlőtlen feltételeket, valamint a hitelfelvétel akadályait. Ezért gyakran túlzsúfolt lakásban, rossz életkörülmények között, szegregáltan kénytelenek élni, vagy hajléktalanná válnak[footnoteRef:39]. Ezek a kihívások hangsúlyosabbak lehetnek a vidéki és távoli területeken, ahol korlátozottak a lakhatási lehetőségek és a közszolgáltatások[footnoteRef:40]. [39:  OECD (2025): A rasszizmus elleni nemzeti cselekvési tervek hatásának nyomon követése és értékelése.]  [40:  Összefoglaló jelentés: | Bevált gyakorlatokról szóló webinárium:Vidéki lakhatás | A Vidékfejlesztési Paktum közösségének platformja.] 


[bookmark: _Hlk218537256]Annak jobb megértése érdekében, hogy a megkülönböztetés hogyan akadályozza a megfizethető lakhatáshoz való hozzáférést, a Bizottság tanulmányt tesz közzé a lakhatás területén tapasztalható hátrányos megkülönböztetésről, amely kiterjed a meglévő nemzeti és helyi gyakorlatok elemzésére is. A megfizethető lakhatásra vonatkozó európai terv eredményeként és a küszöbön álló szegénység elleni stratégia keretében a Bizottság tanácsi ajánlásra irányuló javaslatot fog előterjeszteni a lakhatásból való kirekesztettség elleni küzdelemről a bizonytalan lakhatási helyzetben lévő, kiszolgáltatott személyek támogatása, valamint a hajléktalanság megelőzése és kezelése érdekében.
Az uniós városfejlesztési menetrend – az összes kormányzati szint szereplőit összefogó kormányközi kezdeményezés – és az EU városfejlesztési menetrendjének célja az inkluzív és sokszínű lakókörnyezetek előmozdítása, valamint a társadalmi és területi egyenlőtlenségek csökkentése. Emellett az Európai Regionális Fejlesztési Alapból és az ESZA+-ból származó finanszírozás központi szerepet játszhat a megkülönböztetés kockázatának kitett csoportok minőségi lakhatáshoz és alapvető szolgáltatásokhoz való hozzáférésének javításában, valamint a szegregáció megszüntetésére irányuló intézkedések kidolgozásában[footnoteRef:41]. [41:  Toolkit „Social housing and beyond” (Eszköztár: „Szociális lakhatás és azon túl”).] 

Az egészségügyi egyenlőtlenségek is komoly kihívást jelentenek a rasszizmus elleni küzdelemben. A rasszizmus által érintett személyek gyakran számolnak be rosszabb egészségyügyi eredményekről, és nehezebben jutnak minőségi ellátáshoz. Különös figyelmet kell fordítani a nemi dimenzióra is: a migráns nők körében rosszabb eredmények figyelhetők meg a cukorbetegség, a mentális egészség, valamint a szexuális és reproduktív egészség terén, és beszámolóik szerint gyakrabban tapasztalnak megkülönböztetést az egészségügyi szakemberek részéről, mint a migráns férfiak[footnoteRef:42]. [42:  Gender equality and health in the EU (Nemek közötti egyenlőség és egészség az EU-ban): https://www.saage-network.eu/sites/default/files/media/publication/DS0320880ENN-en.pdf. ] 

A Bizottság arra ösztönzi a tagállamokat, hogy lépjenek fel az egészségügyben tapasztalható faji megkülönböztetéssel szemben[footnoteRef:43], és alakítsanak ki méltányos egészségügyi politikákat azáltal, hogy együttműködnek a közösségekkel az egészségügyi szolgáltatások megtervezése terén. 2024-ben a Bizottság uniós támogatási csomagot terjesztett elő a megbélyegzés kezelésére, és „az EU az egészségért” program keretében továbbra is támogatni fogja a tagállamokat a faji elfogultság kezelésére irányuló egészségügyi szakpolitikák végrehajtásában, többek között az egyenlőségre vonatkozó adatok gyűjtésének javítása révén, a nemzeti jogi keretekkel összhangban. [43:  WHO: Tackling structural racism and ethnicity based discrimination in health (A strukturális rasszizmus és az etnikai alapú megkülönböztetés elleni küzdelem az egészségügyben).] 

A rasszizmus elleni küzdelem beépítése a szociális védelmi intézkedésekbe és a helyi fellépések elismerése
A szociális védelmi rendszereknek hatékony támogatást kell nyújtaniuk mindenki számára, ezért nem elhanyagolhatóak azok a területek, ahol a faji vagy etnikai kisebbséghez tartozó személyek a távoli fekvés, az infrastruktúra hiánya vagy a szolgáltatók számának csökkenése miatt további akadályokkal szembesülhetnek a szociális szolgáltatásokhoz és lehetőségekhez való hozzáférés terén[footnoteRef:44]. [44:  Az Európai Bizottság közleménye – Hosszú távú jövőkép az EU vidéki területei számára.] 

A szociális védelem inkluzív megközelítésének előmozdítása érdekében a Bizottság arra ösztönzi a tagállamokat, hogy a társadalmi kirekesztés kezelésére irányuló szakpolitikák kidolgozása és végrehajtása során vegyék figyelembe a faji vagy etnikai kisebbségek helyzetét. Emellett az első szegénység elleni uniós stratégia célja a szegénység és a kirekesztés kiváltó okainak kezelése és a támogatási szolgáltatások megerősítése, a földrajzi elhelyezkedéstől függetlenül.
A Bizottság továbbá arra ösztönzi a tagállamokat, hogy hajtsák végre az európai gyermekgaranciáról szóló tanácsi ajánlást, adott esetben figyelembe véve a migráns hátterű, illetve a kisebbségi etnikai csoportba tartozó gyermekek által tapasztalt sajátos hátrányokat, és hajtsák végre a megfelelő minimumjövedelemről szóló tanácsi ajánlást is.
[bookmark: _Hlk214009952]
A Bizottság továbbra is elő fogja mozdítani a sokszínűséggel és befogadással kapcsolatos kezdeményezéseket, például „A befogadás és a sokszínűség európai fővárosai” díjat, amely reflektorba állítja a bevált gyakorlatokat, amelyeket a helyi önkormányzatok a sokszínű és befogadó környezetek előmozdítása céljából alkalmaznak. Annak érdekében, hogy tovább ösztönözze az uniós városokat a rasszizmus elleni küzdelemre, a Bizottság külön kategóriát hoz létre a rasszizmus elleni politikák előmozdítása terén elért eredmények jutalmazására. Ez kiegészíti a májusban ünnepelt Európai Sokszínűségi Hónapot, amelynek célja, hogy felhívja a figyelmet az inkluzív környezetek és munkahelyek előnyeire, és valamennyi szervezetet arra ösztönöz, hogy tegyenek konkrét lépéseket a sokszínűség előmozdítása érdekében.
	A Bizottság
·  elő fog terjeszteni egy uniós tanári és oktatói programot, támogatja az iskolai együttműködést és a tanulási célú mobilitási projekteket, valamint az inkluzív oktatásra összpontosító kutatást;
· támogatja az inkluzív foglalkoztatásra, oktatásra, kultúrára és sportra irányuló tagállami intézkedéseket;
· tanulmányt készít a megkülönböztetés kockázatának kitett csoportok lakhatási helyzetéről, és tanácsi ajánlásra irányuló javaslatot terjeszt elő a lakhatásból való kirekesztettség elleni küzdelemről;
· támogatja a tagállamokat a faji elfogultságot megszüntető egészségügyi politikák végrehajtásában, többek között az egészségügyi egyenlőségre vonatkozó adatok gyűjtésének javítása révén, a nemzeti jogi keretekkel összhangban.
A Bizottság arra ösztönzi a tagállamokat, hogy
· terjesszenek elő olyan szakpolitikai kezdeményezéseket, amelyek javítják a marginalizált személyek oktatáshoz és képzéshez, valamint foglalkoztatási lehetőségekhez való hozzáférését;
· az egészségügyi szakpolitikák kialakításakor általános tényezőként vegyék figyelembe a rasszizmusnak az érintettek egészségügyi állapotára gyakorolt hatásait;
· a társadalmi kirekesztés kezelésére irányuló szakpolitikák kidolgozása és végrehajtása során vegyék figyelembe a faji vagy etnikai kisebbségek helyzetét.



V. FEJEZET – A KULCSFONTOSSÁGÚ PARTNERSÉGEK ELŐMOZDÍTÁSA
A valóban inkluzív és méltányos EU megvalósításához a társadalom egészére kiterjedő megközelítésre, valamint valamennyi érdekelt fél aktív szerepvállalására és együttműködésére van szükség, azaz a tagállamok, az uniós intézmények és ügynökségek, a civil társadalmi szervezetek, a nemzetközi partnerek, a regionális és helyi hatóságok, a magánszektor és a rasszizmus által érintett közösségek bevonására. A Bizottság meg fogja szilárdítani az érdekelt felekkel folytatott együttműködését, és biztosítani fogja, hogy a szakpolitikai döntéshozatali folyamatokban különböző vélemények érvényesüljenek.
A rasszizmus elleni küzdelem uniós szintű koordinálása
Az Európai Bizottság rasszizmus elleni küzdelemmel foglalkozó koordinátora továbbra is központi szerepet fog játszani a rasszizmus valamennyi formája elleni küzdelemmel kapcsolatos munkában, megkönnyítve a rasszizmus által érintett közösségekkel folytatott strukturált párbeszédet, és ezáltal erősítve a demokratikus legitimációt és védve az alapvető jogokat. A koordinátor szorosan együtt fog működni a muszlimellenes gyűlölet elleni küzdelem koordinátorával, az antiszemitizmus elleni küzdelemért és a zsidó élet előmozdításáért felelős koordinátorral, az áldozatok jogaiért felelős koordinátorral, valamint az uniós ifjúsági koordinátorral.
A rasszizmus hatékony kezeléséhez a rasszizmus által leginkább érintett csoportokat képviselő civil társadalmi szervezetek érdemi részvételére van szükség. A Bizottság pályázati felhívás útján megújítja a Rasszizmus Elleni Állandó Civil Társadalmi Fórumot , és éves munkaprogramot dolgoz ki a fórum tevékenységeinek irányítására. Ez lehetőséget kínál a fórum tagságának diverzifikálására, beépítve a nemzeti és helyi szervezetek új szempontjait és szakértelmét.
A civil társadalmi szervezetekkel a rasszizmus elleni küzdelemről folytatott szakpolitikai párbeszéden túl a Bizottság elismeri a civil társadalmi szervezetek kulcsfontosságú szerepét és a civil társadalmi tér megerősítésének szükségességét – amint azt a civil társadalomra vonatkozó uniós stratégia is kiemeli – olyan körülmények között, amikor a rasszizmus ellen küzdő civil társadalmi szervezetek egyre gyakrabban szembesülnek dezinformációs kampányokkal és nyomásgyakorlással. A civil társadalomra vonatkozó uniós stratégiában bejelentetteknek megfelelően a Bizottság szélesebb körű civil társadalmi platformot hoz létre, amely rendszeres és strukturált keretet biztosít az uniós értékek védelméről és előmozdításáról folytatott párbeszédhez. Ez növelni fogja a civil társadalmi szervezetek, köztük a rasszizmus elleni küzdelemmel foglalkozó szervezetek rezilienciáját.
Annak biztosítása érdekében, hogy valamennyi uniós szakpolitika hozzájáruljon a rasszizmus elleni küzdelemhez, a Bizottság az egyenlőség általános érvényesítésére irányuló munkája során továbbra is figyelembe fogja venni a rasszizmust. Ezek az erőfeszítések az egyenlőségért felelős biztos irányítása, valamint a kabinetek egyenlőséggel foglalkozó kapcsolattartó pontjai, és a valamennyi főigazgatóság esélyegyenlőségi koordinátorait tömörítő Esélyegyenlőségi Munkacsoport támogatása mellett fognak megvalósulni.
A rasszizmus elleni küzdelem előmozdítása globális szinten
Az EU rasszizmus elleni politikái mélyen beágyazódnak a nemzetközi emberi jogi keretbe. Az EU továbbra is szorgalmazni fogja a faji megkülönböztetés valamennyi formájának kiküszöböléséről szóló nemzetközi egyezmény egyetemes megerősítését, amelynek valamennyi uniós tagállam részes fele, és támogatni fogja a durbani nyilatkozatot és cselekvési programot, amely az ENSZ rasszizmus elleni küzdelemre vonatkozó globális kerete. Ezeket a kötelezettségvállalásokat megerősíti az Emberi Jogok Európai Bírósága (EJEB) és az Európa Tanács Rasszizmus és Intolerancia Elleni Európai Bizottsága (ECRI) is, amely fontos szakpolitikai ajánlásokat és országspecifikus jelentéseket fogalmaz meg. Az EU továbbra is globális vezető szerepet vállal, és a közös kül- és biztonságpolitika keretében rendelkezésére álló valamennyi eszközt felhasználva támogatja a nemzetközi kezdeményezéseket[footnoteRef:45]. [45: Ide tartozik például az ENSZ Afrikai Származásúak Nemzetközi Évtizede, valamint az UNESCO rasszizmus és megkülönböztetés elleni globális szövetsége.] 

A Bizottság az együttműködés elmélyítése érdekében nemzetközi kerekasztal-megbeszélést tervez az ENSZ-szel, az Európa Tanáccsal és más multilaterális szervekkel. Ennek magában kell foglalnia a faji megkülönböztetés valamennyi formájának kiküszöböléséről szóló nemzetközi egyezmény és a Rasszizmus és Intolerancia Elleni Európai Bizottság ajánlásainak végrehajtásáról szóló rendszeres eszmecseréket, valamint a rasszizmus kérdésével foglalkozó különleges ENSZ-előadóval való szorosabb együttműködést.
Az EU két- és többoldalú szinten továbbra is fel fogja használni diplomáciai és emberi jogi eszközeit a rasszizmus és a megkülönböztetés elleni politikáinak előmozdításához, többek között a stratégiai partnerekkel folytatott emberi jogi párbeszédek, miniszteri találkozók és csúcstalálkozók keretében. A földközi-tengeri paktum révén az EU fokozni fogja az oktatási, kulturális, valamint a sport területén folytatott együttműködést a partnerországokkal, előmozdítva a kölcsönös megértést és befogadást. Kétoldalú szinten az EU folytatni fogja a megkülönböztetésmentességre vonatkozó uniós emberi jogi iránymutatások és az emberi jogokra vonatkozó egyéb iránymutatások végrehajtását.
A rasszizmus elleni küzdelem globális szinten történő előmozdítása érdekében a Bizottság szorosan együtt fog működni a tagállami képviseletekkel és a harmadik országokban működő uniós küldöttségekkel is.
Az EU továbbra is elkötelezett amellett, hogy világszerte támogassa az emberijog-védőket és a civil társadalmi szervezeteket – különösen az emberi jogokra és a demokráciára vonatkozó uniós cselekvési terv keretében –, különös tekintettel azokra, akik a faji vagy etnikai alapú megkülönböztetés által érintett őslakos népek, kisebbségek és marginalizált csoportok jogait védik. Ezen túlmenően az EU továbbra is elemezi a rasszista és gyűlöletkeltő üzeneteket terjesztő külföldi információmanipulációs és beavatkozási tevékenységeket, és küzd azok ellen.
Választási megfigyelő missziói keretében az EU továbbra is nyomon fogja követni, hogy a faji vagy etnikai kisebbségek, például a nemzeti kisebbségek és az őslakos népek milyen mértékben érvényesíthetik a közügyekben és választásokon való egyenlő részvételhez kapcsolódó jogaikat és lehetőségeiket[footnoteRef:46]. [46:  Az uniós választási megfigyelő missziók 2023–2025-ös jelentései | EKSZ.] 

Ezenfelül az EU továbbra is elő fogja mozdítani a tagjelölt és potenciális tagjelölt országok fokozatos igazodását a rasszizmus és a faji megkülönböztetés megelőzésére és leküzdésére vonatkozó uniós jogszabályokhoz. A Bizottság éves bővítési csomagja továbbra is nyomon követi az emberi jogok helyzetét, valamint a megkülönböztetésmentességet célzó, illetve a rasszizmus, az idegengyűlölet, a gyűlölet-bűncselekmények és a gyűlöletbeszéd elleni intézkedések végrehajtását.
A muszlimellenes gyűlölet elleni küzdelem koordinátora koordinációs csoportot fog szervezni, amely összefogja a tagállamokat, az uniós intézményeket, a nemzetközi szervezeteket, a partnerországokat és a civil társadalmi szervezeteket[footnoteRef:47], hogy megvitassák, hogyan lehetne a legjobban kezelni a muszlimellenes gyűlöletet. [47:  Sajtóközlemény – Koordinációs ülés a muszlimellenes gyűlölet elleni küzdelemről | Európai Bizottság.] 

A rasszizmus elleni nemzeti szintű küzdelem
A rasszizmust elsősorban nemzeti, regionális és helyi szinten kell kezelni. A Bizottság a tagállamokat a kölcsönös tanulást szolgáló műhelyek szervezésével is támogatni fogja, amelyek célja a nemzeti szakpolitikák összehangolása e stratégiával. A Bizottság aktualizálni fogja és meg fogja erősíteni a rasszizmus elleni uniós cselekvési terv nemzeti végrehajtásával foglalkozó csoport[footnoteRef:48] megbízatását, és valamennyi tagállamot a cselekvési tervben való aktív részvételre ösztönöz, az uniós tagjelölt országokat pedig felkéri a csatlakozásra. A szakértői csoporton keresztül a Bizottság elő fogja segíteni a bevált gyakorlatok cseréjét, valamint szakértői megbeszéléseket fog szervezni[footnoteRef:49]. [48:  A megkülönböztetésmentességgel, az egyenlőséggel és a sokféleséggel foglalkozó magas szintű munkacsoport alcsoportja, valamint a gyűlöletbeszéd és a gyűlölet-bűncselekmények elleni küzdelemmel foglalkozó magas szintű munkacsoport.]  [49:  Lásd például a rasszizmus és a faji megkülönböztetés elleni nemzeti cselekvési tervekre vonatkozó közös irányadó elveket.] 

A Bizottság arra ösztönzi a tagállamokat, hogy dolgozzanak ki rasszizmus elleni nemzeti cselekvési terveket, és a Polgárok, egyenlőség, jogok és értékek programon keresztül támogatni fogja őket azok előkészítésében és végrehajtásában. A Bizottság emellett ösztönzi a rasszizmus elleni helyi cselekvési tervek kidolgozását is a régiókban, városokban, iskolákban és közösségi központokban[footnoteRef:50]. Egyes tagállamok továbbá a rasszizmus elleni, valamint a muszlimellenes gyűlölet és az antiszemitizmus elleni küzdelemért felelős nemzeti koordinátorok kinevezése révén erősítették meg nemzeti kötelezettségvállalásukat és elszámoltathatóságukat. A Bizottság valamennyi tagállamot arra biztat, hogy kövessék ezt a megközelítést. [50:  A rasszizmus elleni nemzeti cselekvési tervek kidolgozására vonatkozó közös irányadó elvek.] 

A rasszizmus és a megkülönböztetés elleni kezdeményezések támogatása
Különös tekintettel azok csökkenő finanszírozására, a Bizottság elkötelezett a civil társadalmi szervezetek, az alulról szerveződő aktivizmus és a rasszizmus elleni fellépés támogatása mellett[footnoteRef:51], ami elsősorban a Polgárok, egyenlőség, jogok és értékek programon keresztül valósul meg. Az egyenlőséggel és a megkülönböztetésmentességgel a következő, 2028–2034 közötti időszakra vonatkozó többéves pénzügyi keretre irányuló bizottsági javaslat is foglalkozik. Az új AgoraEU program részeként a Bizottság 3,6 milliárd EUR összegű költségvetést javasolt a Demokrácia, polgárok, egyenlőség, jogok és értékek (CERV+) ág számára, ami több mint kétszerese a CERV program költségvetésének. [51:  Európai Politikai Központ 2025: Az európai civil társadalmi tér biztosítása; FRA (2024): Az FRA civil társadalmi térrel kapcsolatos, 2024-re vonatkozó konzultációja főbb megállapításainak összefoglalása; Civil Society Europe 2025: Hozzájárulás a 2025. évi éves jogállamisági jelentéshez.] 

A Bizottság ellenőrzi, hogy az uniós finanszírozás kedvezményezettjei a költségvetési rendelettel összhangban tiszteletben tartják-e az uniós értékeket az uniós költségvetésből finanszírozott projektek végrehajtása során. Szigorú ellenőrzéseket végez a támogatások odaítélése előtt, és a korai felismerési és kizárási rendszeren (EDES) keresztül érvényesíti a szabályokat. Emellett tovább fogja vizsgálni az eszköztár teljes körű kihasználásának legjobb módját, többek között a potenciális kedvezményezettek kiválasztásakor.
Az uniós finanszírozás odaítélése során a Bizottság továbbra is biztosítani fogja, hogy a tagállamok teljesítsék az Alapjogi Charta hatékony végrehajtására és alkalmazására vonatkozó horizontális feljogosító feltételeket, amelyeket a közös rendelkezésekről szóló rendelet szabályoz. A tagállamoknak hatékony mechanizmusokkal kell rendelkezniük annak biztosításához, hogy a kohéziós politikai programok végrehajtása során tiszteletben tartsák a Chartában rögzített alapvető jogokat.
A 2028–2034 közötti időszakra vonatkozó következő többéves pénzügyi keretben a Bizottság azt javasolja, hogy a nemzeti és regionális partnerségi tervek tartalmazzanak szilárd biztosítékokat a jogállamiság feltételeinek való megfelelés és az Európai Unió Alapjogi Chartája hatékony alkalmazásának biztosítása érdekében. A tagállamoknak és a Bizottságnak megfelelő lépéseket kell tenniük annak megelőzésére, hogy faji vagy etnikai származáson alapuló hátrányos megkülönböztetésre kerüljön sor a tervek előkészítése, végrehajtása, nyomon követése, értékelése és a programokról való jelentéstétel során.
A Bizottság
· megújítja a Rasszizmus Elleni Állandó Civil Társadalmi Fórumot, és éves munkaprogramot dolgoz ki, amely iránymutatásul szolgál annak tevékenységéhez;
· műhelytalálkozókat szervez a tagállamok részvételével a rasszizmus elleni nemzeti és regionális szintű erőfeszítések támogatása érdekében;
· aktualizálja és megerősíti a rasszizmus elleni uniós cselekvési terv nemzeti végrehajtásával foglalkozó szakértői csoport megbízatását, és felkéri az uniós tagjelölt országokat a csatlakozásra;
· nemzeti kerekasztal-megbeszélést szervez az ENSZ-szel, az Európa Tanáccsal és más multilaterális szervekkel való együttműködés elmélyítése érdekében;
· a releváns uniós kiadási eszközökön keresztül támogatja a rasszizmus és a faji megkülönböztetés elleni küzdelemmel foglalkozó projekteket és szervezeteket.
A Bizottság arra ösztönzi a tagállamokat, hogy
· dolgozzanak ki rasszizmus elleni nemzeti cselekvési terveket, és nevezzenek ki rasszizmus elleni nemzeti koordinátorokat;
· támogassák a rasszizmus elleni helyi cselekvési tervek kidolgozását a régiókban, városokban, iskolákban és közösségi központokban.




V. FEJEZET – PÉLDAMUTATÁS
A sokszínűség és a befogadás előmozdítása elengedhetetlen a méltányos és hatékony munkahelyek biztosításához, valamint a tehetségek vonzásához. Erősíti az összetartozás érzését és a bizalmat, ha a személyzet tagjai úgy érezhetik, minden szinten képviseltetik magukat, beleértve a vezetői pozíciókat is. A Bizottság továbbra is elkötelezetten alkalmazza a zéró tolerancia politikáját a diszkriminatív magatartás valamennyi formájával szemben.
A sokszínűség előmozdítása az Európai Bizottság munkaerő-felvételében
Az uniós intézmények személyzeti összetételének tükröznie kell Európa etnikai, kulturális és nyelvi sokszínűségét. Humánerőforrás-stratégiájában a Bizottság elköteleződött amellett, hogy jó példával jár elöl az inkluzivitás és a sokszínűség[footnoteRef:52] terén, és biztosítja, hogy személyzete jobban tükrözze az európai társadalom sokszínűségét. A munkahelyi sokszínűségről, befogadásról és tiszteletről szóló felmérés eredményeire építve a munkahelyi sokszínűségről és befogadásról szóló cselekvési terv (2023–2024) keretet biztosít a stratégia kötelezettségvállalásainak teljesítéséhez, és célzott intézkedéseket vezet be a megkülönböztetés bármely típusával vagy formájával – többek között a faji vagy etnikai származáson alapuló megkülönböztetéssel – szembeni zéró tolerancián alapuló megközelítés alkalmazására vonatkozóan. A Bizottság 2025-ben ismét felmérést végzett, amelynek megállapításait fel fogja használni a cselekvési terv aktualizálása során, és tájékoztatási tevékenységek, valamint felülvizsgált munkaerő-felvételi iránymutatások révén törekszik a sokszínűség ösztönzésére.  [52:  Sokszínűség és társadalmi befogadás – Európai Bizottság.] 

[bookmark: _Hlk218178018]A célzott munkaerő-felvételi stratégiák célja, hogy növeljék az uniós állások láthatóságát és hozzáférhetőségét az alulreprezentált csoportok számára. Az Európai Személyzeti Felvételi Hivatal (EPSO) célzott tájékoztatási stratégiák, például sokszínűségi vásárok és a civil társadalommal és a közösségi szervezetekkel létrehozott partnerségek révén igyekszik vonzani a különböző etnikai hátterű jelölteket. A sokszínűségre vonatkozó adatokat az EPSO-versenyvizsgák korábbi pályázói körében végzett anonim és önkéntes felmérések révén gyűjtötték össze, hogy azonosítsák és kezeljék azokat a problémákat, amelyek hozzájárulnak a pályázói állomány sokszínűségének csökkenéséhez.
Ami a Blue Book gyakornoki programot illeti, a Bizottság – például a közösségi médiában terjesztett – célzott promóciós anyagok révén egyedi sokszínűségi és befogadási stratégiát alkalmazott a pályázói állomány sokszínűségének növelése érdekében. Emellett a Bizottság felülvizsgálja a gyakornoki programra vonatkozó szabályokról szóló határozatot, és mérlegeli a szakmai gyakorlat megnyitását a szakképzést végzett pályázók számára, valamint egyéb pozitív intézkedések végrehajtását az alulreprezentált csoportok érdekében.
A tényeken alapuló szakpolitikai döntéshozatal támogatása érdekében – többek között saját emberi erőforrásai tekintetében – a Bizottság továbbra is önkéntes, anonimizált és a jogokat tiszteletben tartó alapon gyűjti a munkahelyi egyenlőségre vonatkozó adatokat.
A kapacitásépítés javítása
A Bizottság továbbra is képzési, mentorálási és coaching programokat biztosít valamennyi alkalmazottja, köztük a vezetők számára, és ösztönzi az azokban való részvételt. A tudattalan előítéletről és az etikus magatartásról szóló képzést a faji elfogultságról és a mikroagresszióról szóló modulok egészítik ki. E kezdeményezések célja a tudatosság növelése, a diszkriminatív magatartásformák csökkentése és a Bizottság rasszizmus elleni küzdelemre irányuló kapacitásának megerősítése.
Erőfeszítései részeként a Bizottság aktualizálta a rasszizmussal kapcsolatos zaklatásra vagy bármely más helytelen magatartásra alkalmazandó, zaklatás elleni keretét, hogy jobban kezelje a munkahelyi megkülönböztetés valamennyi formáját. A támogatási szolgáltatások – többek között a mediációs és tanácsadási szolgáltatások, a fő bizalmi személy és a bizalmi személyek hálózata – iránymutatást és segítséget nyújtanak a megkülönböztetés által érintett személyzetnek. A zaklatás elleni keret hatékonyságának érvényesítése érdekében a Vizsgálati és Fegyelmi Hivatal a faji megkülönböztetés és zaklatás eseteivel is foglalkozik.
A Bizottság
· 2026-ban aktualizálja a munkahelyi sokszínűségre és befogadásra vonatkozó cselekvési tervet;
· célzott esélyegyenlőségi képzést, mentorálást és coachingot biztosít valamennyi alkalmazottja számára, és ösztönzi az azokban való részvételt;
· megkülönböztetéstől mentes munkakörnyezetet biztosít, és szigorúan végrehajtja a zaklatással szembeni zéró toleranciára vonatkozó stratégiáját;
· továbbra is célzott tájékoztatási stratégiákat hajt végre a különböző etnikai hátterű jelöltek vonzása érdekében;
· adatokat gyűjt az egyenlőségre vonatkozóan, többek között a személyzet sokszínűségének és munkahelyi tapasztalatainak nyomon követésére irányuló felmérések révén.

A Bizottság arra ösztönzi a tagállamokat, hogy
· a közszférában alkalmazzanak zéró toleranciát a zaklatás eseteivel szemben;
· valamennyi közalkalmazott számára biztosítsanak az elfogultság ellen, valamint a sokszínűség ösztönzésére irányuló szisztematikus képzést.

KÖVETKEZTETÉS
E stratégia döntő lépés a valódi egyenlőségközpontú Unió megvalósítása felé, ahol mindenki nyugodt életet élhet, vezető szerepet tölthet be és boldogulhat anélkül, hogy rasszizmus célpontjává válna, legyen szó a feketék és az ázsiaiak elleni rasszizmusról, a cigányellenességről, az antiszemitizmusról és a muszlimellenes gyűlöletről. A stratégia átfogó keretet biztosít a rasszizmus, az interperszonális és strukturális rasszizmus, a faji megkülönböztetés, a gyűlölet-bűncselekmények és az erőszak valamennyi formája elleni küzdelemhez, és konkrét, európai, nemzeti és helyi szinten végrehajtandó intézkedéseket javasol.
A rasszizmus elleni stratégia előterjesztésével a Bizottság kötelezettséget vállal arra, hogy holisztikus módon küzd a rasszizmus ellen azáltal, hogy általánosan érvényesíti a rasszizmus elleni küzdelem szempontjait az uniós szakpolitikákban, és rendszeresen együttműködik az érdekelt felekkel. Ahhoz, hogy eredményeket érjünk el, minden szinten egységes erőfeszítésre van szükség. Az európai intézményeknek és ügynökségeknek, a tagállamoknak, a regionális és helyi hatóságoknak, az egyenlőséggel foglalkozó szerveknek, a magánszektornak és a civil társadalomnak aktívan részt kell venniük e folyamatban, és konkrét intézkedéseket kell hozniuk.
A rasszizmus ellentétes az EU alapját képező alapvető értékekkel, és roncsolja az EU társadalmi-gazdasági kohézióját. Annak biztosításával, hogy hátterétől függetlenül mindenki egyenlő esélyekhez jusson az oktatás, a foglalkoztatás és a társadalmi részvétel terén, az EU maximalizálja a polgáraiban rejlő potenciált. A sokszínű és befogadó környezet előmozdítja az innovációt, a kreativitást és a problémamegoldást, amelyek döntő tényezők a gazdasági növekedés szempontjából. Emellett az egyenlőség előmozdítása és a rasszizmus elleni küzdelem hozzájárul a beruházások és a tehetségek vonzásához, javítva az EU versenyképességét az egyre inkább összekapcsolt és sokszínű globális piacon.
A Bizottság felkéri az Európai Parlamentet és a Tanácsot, hogy támogassák e stratégia végrehajtását. Emellett az Európai Bizottság felkéri a Régiók Bizottságát és az Európai Gazdasági és Szociális Bizottságot, hogy ültessék egy asztalhoz a helyi és regionális önkormányzatokat, a szociális partnereket és a civil társadalmat annak megvitatása érdekében, hogy miként lehetne előmozdítani a rasszizmus elleni küzdelmet. 
A Bizottság nyomon fogja követni az e stratégiában ismertetett intézkedések végrehajtását, és félidős jelentést készít majd.

